V četrtek 7. 4. 2022 je potekala 4. seja šolskega parlamenta. Seja je bila sestavljena iz dveh delov in je trajala dve šolski uri.

V prvem delu so predstavniki oddelkov sodelovali s svetovalno delavko ga. Andrejo Penko, s katero so v okviru projekta društva Sopotnik izdelovali kazalnike za knjige. Prav tako so se pogovarjali o delu društva ter o pomoči ljudem v tretjem življenjskem obdobju. Razmišljali so o povezovanju mlajših s starejšimi in o tem zakaj potrebujejo starejši društva podobna Sopotniku.

V drugem delu so poslušali predstavitev učenke Tereze Premrl, ki je pred tednom dni sodelovala v nacionalni razpravi projekta Naše mnenje šteje, kjer so izoblikovali smernice za sodelovanje mladih na štirih področjih družbe (sodstvo, zdravstvo, šolstvo in lokalna skupnost).

Pogovarjali smo se tudi o skupni nalogi za naslednji mesec, ki jo bodo izdelovali v lastnih razredih.

Leto se počasi končuje, čaka nas še zadnja seja šolskega parlamenta, ki bo namenjena pregledu letošnjega dela.

Mentor šolskega parlamenta

Jernej Klemenak